เก็บตกการเงิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

แบงก์กำไรดีมีโอกาสรุ่ง
ศูนย์วิจัยกสิกรไทย ประเมินว่า ผลประกอบการธนาคารพาณิชย์ในไตรมาส 1/2553 มีกำไรสุทธิ 2.83 หมื่นล้านบาท ปรับตัวดีขึ้น 28.3% จากไตรมาสเดียวกันของปีก่อน และเพิ่มขึ้น 18.3% จากไตรมาสก่อนหน้า สูงกว่าการคาดการณ์ของนักวิเคราะห์ส่วนใหญ่ จากภาพรวมเศรษฐกิจจากทั้งในและนอกประเทศที่ปรับตัวดีขึ้น ขณะที่รายได้ดอกเบี้ยสุทธิที่เพิ่ม 0.04% จากไตรมาสก่อนหน้ามาที่ 3.45%
ทั้งนี้ หากปัญหาการเมืองยุติได้เร็วภายในช่วงครึ่งแรกของปีคาดว่าน่าจะหนุนความต้องการสินเชื่อให้เพิ่มขึ้นชัดเจนในช่วงที่เหลือของปี ส่งผลให้สินเชื่อของทั้งปีมีโอกาสขยายตัวแข็งแกร่งขึ้น 7.09.0% ขณะที่ส่วนต่างอัตราดอกเบี้ยน่าจะยืนในระดับ 3.503.55% เทียบกับ 3.45% ในไตรมาส 1/2553 และ 3.31% ในปี 2552
แต่หากสถานการณ์ทางการเมืองยืดเยื้อต่อเนื่องตลอดทั้งปี 2553 คาดว่าแนวโน้มการปล่อยสินเชื่ออาจชะลอตัวลงกว่าที่คาด ความต้องการสินเชื่อจากภาคเอกชนและสินเชื่อของภาครัฐก็ชะลอลง ความจำเป็นในการระดมเงินฝากก็น่าจะเบาบางลงเมื่อเทียบกับช่วงไตรมาสแรก และโอกาสการปรับขึ้นอัตราดอกเบี้ยของธนาคารพาณิชย์ก็คงถูกเลื่อนออกไป หรืออาจไม่เกิดขึ้นเลยในปี 2553